hotchpotch/miracl-hf-unified huggingface dataset:
निकोल ओरेसमे
निकोल ओरेसमे मध्य-युग के महत्वपूर्ण दार्शनिक थे।
मोयार नदी
मोयार नदी भारतीय राज्य तमिलनाडु में बहने वाली भवानी नदी की सहायिका है। इसका उद्गम मुकुर्चि शिखर पर है। यहाँ पर यूकलिप्टस, चाय तथा काफी के बागान अत्यधिक हैं। सागौन, कृष्णकाष्ठ (Black wood) और बाँस के जंगल भी यहाँ हैं। यहाँ इमारती पत्थरों की भी खदानें हैं तथा लिगनाइट खनिज भी मिलता है। यहाँ की पहाड़ी नदियों से सोना मिलता है। पालघाट दर्रा इसे अन्नाईमलाई पहाड़ियों से पृथक करता है।
कॉनराड संगमा
कॉनराड कोंगकल संगमा (जन्म 27 जनवरी 1978) भारत के मेघालय राज्य के एक भारतीय राजनेता तथा राज्य के वर्तमान मुख्यमन्त्री हैं। वे पूर्व लोकसभा अध्यक्ष पी॰ ए॰ संगमा के पुत्र हैं। आँठवी मेघालय विधानसभा में वे विपक्ष के नेता थे, जहाँ वे पश्चिम गारो हिल्स जिले के सेलसेल्ला विधानसभा निर्वाचन क्षेत्र का प्रतिनिधित्व करते थे। 2008 में वे मेघालय के सबसे कम उम्र के वित्त मंत्री भी बने थे। वे वर्तमान में तुरा लोक सभा निर्वाचन क्षेत्र से सांसद है।
अपनी पढ़ाई पूरी करने के बाद उन्होंने 1990 के दशक में अपना राजनैतिक जीवन आरम्भ किया। उस समय वे अपने पिता पी॰ ए॰ संगमा के चुनाव-प्रबंधक थे। वे मेघालय विधानसभा चुनाव, 2008 में अपने भाई जेम्स संगमा के साथ पहली बार राष्ट्रवादी कांग्रेस पार्टी से विधायक बनें और बाद में उन्होंने प्रदेश कैबिनेट में महत्वपूर्ण विभाग संभाले, जिसमे वित्त, वाणिज्य, पर्यटन तथा सूचना प्रसारण प्रमुख थे। उन्होंने दस दिन के अन्दर राज्य का वार्षिक बजट पेश किया।
मेघालय विधानसभा चुनाव, 2018 में किसी भी दल को पूर्ण बहुमत न मिल सका था। 59 में से 21 सीटें जीतकर भारतीय राष्ट्रीय कांग्रेस सबसे बड़ी पार्टी बनी। उसके बाद संगमा की नेशनल पीपल्स पार्टी ने 19 सीटें जीती। भारतीय जनता पार्टी के 2, यूनाईटेड डेमोक्रेटिक पार्टी के 6, पीपल्स डेमोक्रेटिक फ्रंट के 4, हिल स्टेट पीपल्स डेमोक्रेटिक पार्टी के 2 तथा एक निर्दलीय विधायक के समर्थन के कारण मेघालय के राज्यपाल गंगा प्रसाद ने संगमा के दल को सरकार बनाने का निमंत्रण दिया। इसके पश्चात 6 मार्च 2018 को उन्हें मुख्यमन्त्री पद की शपथ दिलायी गयी।  संगमा मेघालय के पूर्व मुख्यमन्त्री पी॰ ए॰ संगमा के पुत्र हैं। उनकी बहन अगाथा संगमा पंद्रहवीं लोकसभा में सांसद तथा केन्द्र सरकार में राज्य मंत्री थीं, जबकि उनके भाई जेम्स संगमा मेघालय विधानसभा में विपक्ष के मुख्य सचेतक हैं।
उनकी विद्यालयी शिक्षा सेंट कोलम्बस विद्यालय, नई दिल्ली से तथा उच्च शिक्षा लंदन विश्वविद्यालय तथा पेन्सिल्वेनिया विश्वविद्यालय से हुई।
आई-2के
आई-2के भारतीय अंतरिक्ष अनुसंधान संगठन द्वारा विकसित और एंट्रिक्स कॉर्पोरेशन द्वारा बेचा जाने वाला एक उपग्रह बस है। यह २००० किलो के उपग्रहों के लिये एक मानक उपग्रह बस है। आई-२के में "आई" इनसैट के लिये है जो कि इसरो द्वारा विकसित संचार उपग्रहओं की एक श्रृंखला है। इसरो द्वारा विकसित ये बसे विशेष तौर पर छोटे और मध्यम वजन के उपग्रहों के लिये बनाए गये हैं। आई-२के उपग्रह बस ३००० वॉट तक की डीसी बिजली दे सकती है।
उत्तर आधुनिकतावाद
उत्तर आधुनिकतावाद (Postmodernism) २०वीं शताब्दी के दूसरे भाग में दर्शनशास्त्र, कला, वास्तुशास्त्र और आलोचना के क्षेत्रों में फैला एक सांस्कृतिक आंदोलन था जिसने अपने से पहले प्रचलित आधुनिकतावाद को चुनौती दी और सांस्कृतिक वातावरण बदल डाला। इस नई विचारशैली में विचारधाराओं, एक निर्धारित दिशा वाले सामाजिक विकास और वस्तुनिष्ठावाद के विरुद्ध, और संशयवाद, व्यक्तिपरकता (subjectivity) और व्यंगोक्ति की ओर रुझान प्रचलित हो गया।
शाह अमानत अंतर्राष्ट्रीय हवाईअड्डा
शाह अमानत अंतरराष्ट्रीय हवाई अड्डा (आईएटीए: CGP, आईसीएओ: VGEG) (बंगाली: শাহ আমানত আন্তর্জাতিক বিমানবন্দর शाह अमानोत अंतरजातिक बीमानबोंदोर), चटगांव बांग्लादेश के दक्षिणी बंदरगाह शहर में सेवारत एक अंतरराष्ट्रीय हवाई अड्डा है। बांग्लादेश का नागरिक उड्डयन प्राधिकरण इसका संचालन करता है। यह बांग्लादेश का दूसरा सबसे बड़ा हवाई अड्डा है। यह बांग्लादेश वायु सेना द्वारा भी इस्तेमाल किया जाता है। यह पूर्व में एमए हन्नान अंतर्राष्ट्रीय हवाई अड्डे के नाम से जाना जाता था, जो अवामी लीग के राजनीतिज्ञ एम ए हन्नान के नाम पर रखा गया था। , लेकिन बांग्लादेश की सरकार द्वारा 2 अप्रैल, 2005 को एक इस्लामी संत हजरत शाह अमानत के नाम पर इसका नामकरण कर दिया गया।
पारादीप
पारादीप (Paradip) भारत के ओड़िशा राज्य के जगतसिंहपुर ज़िले में स्थित और बंगाल की खाड़ी से तटस्थ एक महत्वपूर्ण बंदरगाह नगर है। पारादीप बंदरगाह भारत की सबसे बड़ी बंदरगाहों में से एक है। पारादीप का जगन्नाथ मंदिर भी प्रसिद्ध है।
२०१६ यूईएफए चैंपियंस लीग फाइनल
२०१६ यूईएफए चैंपियंस लीग फाइनल, 2015–16 यूईएफए चैंपियंस लीग का अंतिम मैच था। यूईएफए द्वारा आयोजित यूरोप के इस प्रमुख क्लब फुटबॉल टूर्नामेंट का यह 61 वाँ और यूरोपीय चैंपियन क्लब कप से नाम परिवर्तन करके यूईएफए चैंपियंस लीग करने के बाद यह 24 वाँ संस्करण था। यह मिलानो, इटली में सैन सिरो द्वारा आयोजित किया गया, फाइनल मैच दो स्पेनी टीमों रियल मैड्रिड और एटलेटिको मैड्रिड के बीच था। फाइनल टूर्नामेंट के इतिहास में ऐसा दूसरी बार था कि फाइनल मे दोनों टीमें एक ही शहर से थी। इससे पहले 2014 के फाइनल मे भी यही दो टीमें थी।
रियल मैड्रिड ने पेनाल्टी शूट आउट पर 5–3 के अंतर से यह मैच जीतकर रिकार्ड ग्यारहवीं बार यूरोपीय खिताब जीता।
"टिप्पणी: नीचे के सभी परिणामों में, फाइनलिस्ट का स्कोर पहली बार दिया जाता है।"
पुष्कर झील
पुष्कर झील या पुष्कर सरोवर () जो कि राजस्थान राज्य के अजमेर ज़िले के पुष्कर कस्बे में स्थित एक पवित्र हिन्दुओं की झील है। इस प्रकार हिन्दुओं के अनुसार यह एक तीर्थ है। पौराणिक दृष्टिकोण से इस झील का निर्माण भगवान ब्रह्मा जी ने करवाया था इस कारण झील के निकट ब्रह्मा जी का मन्दिर भी बनाया गया है।
पुष्कर झील में कार्तिक पूर्णिमा (अक्टूबर -नवम्बर) माह में पुष्कर मेला भरता है जहां पर हज़ारों की तादाद में तीर्थयात्री आते है तथा स्नान करते है। ऐसा माना जाता है कि यहां स्नान करने पर त्वचा के सारे रोग दूर हो जाते है और त्वचा साफ सुथरी हो जाती है।
झील के आसपास लगभग ५०० हिन्दू मन्दिर स्थित है। झील राजस्थान के अजमेर नगर से 11 किमी उत्तर में स्थित है। पौराणिक मान्यता के अनुसार पुष्कर झील का निर्माण भगवान ब्रह्मा ने करवाया था। इसमें बावन स्नान घाट हैं। इन घाटों में वराह, ब्रह्म व गव घाट महत्त्वपूर्ण हैं। प्राचीनकाल से लोग यहाँ पर प्रतिवर्ष कार्तिक मास में एकत्रित हो भगवान ब्रह्मा की पूजा उपासना करते हैं। पुष्कर में आने वाले लोग अपने को पवित्र करने के लिए पुष्कर झील में स्नान करते हैं।
पुष्कर झील जो कि राजस्थान के अजमेर ज़िले के "पुष्कर" कस्बे में स्थित है पवित्र झील है , यह अरावली पर्वतमाला की श्रेणी में आती है जो ("नाग पर्वत") के नाम से जानी जाती है।
बांग्लादेश सरकार
बांग्लादेश सरकार(, बांलादेश सरकार), बांग्लादेश के संविधान द्वारा स्थापित, बांग्लादेश की प्रशासनिक एवं नियंत्रक प्राधिकारिणी है। यह, संपूर्ण बांग्लादेशी भूमि के शासन पर अपनी प्रभुसत्ता का दावा रखती है। संविधान के अनुसार, देश को लोकतांत्रिक, गणतांत्रिक व्यवस्था के अंतर्गत्, एक स्वतंत्र न्यायपालिका के साथ, परिचालित किये जाने की बात की गई है। संविधान के अनुसार, राष्ट्रपति बांग्लादेश के राष्ट्राध्यक्ष हैं, जबकि सरकार, प्रधानमंत्री व उनके द्वारा नामांकित मंत्रियों के नियंत्रण में कार्य करती है। प्रधानमंत्री और अन्य मंत्री मिलकर बांग्लादेश की उच्चतम् शासनिक एवं निर्णयात्मक निकाय का गठन करते हैं, जिसे बांग्लादेशी लहजे में, मंत्रिसभा() या कैबिनेट कहते हैं।
1971 के अस्थायी सरकार के गठन एवं अंतरिम संविधान के परवर्तन पश्चात् से बांग्लादेश की सरकारी व्यवस्था न्यूनतम् पाँचबार बदली जा चुकी है। बांग्लादेश  की वर्तमान सरकारी व्यवस्था बहुदलीय संसदीय प्रणाली पर आधारित है। वरतमान व्यवस्था में प्रधानमंत्री को सरकार प्रमुख का दर्जा प्राप्त है, एवं बहुदलीय लोकतांत्रिक ढाँचे में, सार्वभौमिक वयस्क मताधिकार के सिद्धांतों पर राष्ट्रीय संसद के सदस्यगण निर्वाचित होते हैं। कार्यपालिका पूर्णतः सरकार के नियंत्रण में होती है, जिसे प्रधानमंत्री व मंत्रिसभा के अन्य सदस्यगण परिचालित करते हैं। सरकार व सरकार के समस्त मंत्रियों की, संसद के प्रति उत्तरदेही है, और राष्ट्रीय संसद में सरकार के कीसी भी निर्णय, कार्य, कदम या योजना पर प्रश्न किया जा सकता है। इसके अलावा, संविधान संशोधन, महाभियोग व कानूनी फेरबदल जैसे कार्य भी संसदीय बहुमत द्वारा किया जाता है। न्यायपालिका और विधानपालिका के अलाव बांग्लादेश में एक स्वतंत्र श्रेणीबद्ध न्यायपालिका भी स्थापित है, जो न्यायिक मामलों को देखती है।
कलिंगा (1996 फ़िल्म)
कलिंगा वर्ष १९९६ में रिलीज हुई एक फ़िल्म थी। फ़िल्म के मुख्य कलाकारों में दिलीप कुमार, मीनाक्षी शेषाद्री और जैकी श्रॉफ थे। फ़िल्म का नाम जस्टिस कलिंगा नामक पात्र के ऊपर रखा गया है जिसका चरित्र दिलीप कुमार ने निभाया था।
दुश्मनी (1995 फ़िल्म)
दुश्मनी: एक हिंसक प्रेम कहानी  1995 की भारतीय बॉलीवुड फिल्म है जिसका निर्देशन बंटी सूरमा ने किया है तथा इसमें सनी देओल, जैकी श्रॉफ, मनीषा कोइराला और दीप्ति नवल में प्रमुख अभिनय भूमिका निभाई है।
दिवालीबेन भील
दीवालीबेन पुंजभाई भील (2 जून, 1943 - 19 मई, 2016) गुजरात की लोकगायिका थीं। उन्होंने कई तरह के लोक गीतों, गरबा और गुजराती फिल्म में गायन किया था। गुजरात की लोक गायिकी में उनका अनुठा योगदान रहा है, उनके गाए गीत आज भी प्रदेश के महिला पुरुष गुनगुनाते हैं। केंद्र सरकार ने उन्हें वर्ष 1990 में पद्मश्री से सम्मानित किया था। दिवाली बेन का जन्म 2 जून 1943 को अमरेली जिले के घारी तहसील के दलखाणिया गांव में हुआ था। उनके पिता पुंजा भाई रेलवे में नौकरी करते थे। 1952 में पुंजाभाई का परिवार जूनागढ़ आ गया। उसके बाद उन्होंने उसका विवाह राजकोट में कर दिया। इधर पिता पुंजा भाई का अपने समधी के साथ विवाद होने के कारण उन्होंने यह शादी तुड़वा दी। ससुराल में केवल दो दिन ही रहने के बाद वे मायके आ गई, उसके बाद वे कभी राजकोट अपने ससुराल नहीं गई। फिर उन्होंने कभी शादी ही नहीं की। अनपढ़ होने के कारण उन्हें कहीं नौकरी नहीं मिलती थी। अपने भाई के साथ रहने के कारण वह उन्हें अपनी ओर से आर्थिक सहायता करना चाहती थी, इसलिए एक दवाखाने में कामवाली के रूप में नौकरी करने लगी। इसके बाद उन्होंने बाल मंदिर में नौकरी की। नर्सों के लिए भोजन बनाने का भी काम किया। बचपन से ही उनकी रुचि भजन, लोकगीत गाने की ओर थी। उनकी आवाज तीखी किंतु सुरीली थी। नवरात्रि के दौरान वह गरबा गाती, तो लोग झूम उठते थे। जूनागढ़ का वणझारी चौक में जब वे गाती, तो ऐसा शमां बंधता था कि पूछो ही मत। एक बार नवरात्रि के समय आकाशवाणी के अधिकारी रिकॉर्डिंग के लिए वहां पहुंचे। वहां उन सबने उन्हें सुना। इस समय वहां उपस्थित हेमू गढवी ने अधिकारियों से उनके गीतों की रिकॉर्डिंग के लिए कहा। इसके बाद हेमू गढवी के माध्यम से उनके गाए लोकगीतों की रिकॉर्डिंग की गई। तब उनकी उम्र केवल 15 वर्ष थी। सबसे पहला स्टेज प्रोग्राम देने पर उन्हें जब पारिश्रमिक के रूप में 5 रुपए मिले, तो वे बहुत ही खुश हुई। इसके बाद दिवाली बेन ने पीछे मुड़कर नहीं देखा। दिल्ली, मुम्बई, लंदन, फ्रांस, अमेरिका, करांची जैसे स्थानों पर उन्होंने अनेक कार्यक्रम दिए। स्टेज प्रोग्रामों में उन्होंने सबसे ज्यादा गीत प्राणलाल व्यास के साथ गाए। उनकी सबसे बड़ी विशेषता यह थी कि वह हमेशा पारंपरिक वेशभूषा में ही रहती। गाते समय उनके सर से पल्लू कभी नीचे नहीं हुआ। भारत सरकार द्वारा 1990 में उन्हें पद्मश्री अवार्ड दिया गया। इसके बाद उन्हें सर्वश्रेष्ठ पार्श्वगायिका जैसे अनेक पुरस्कारों से सम्मानित किया गया।
बंसल लर्निंग
बंसल लर्निंग  प्राइवेट लिमिटेड 2007 में स्थापित किया गया था कोचिंग प्रदान करने के लिए  भारत के प्रीमियर इंजीनियरिंग कॉलेजों, भारतीय प्रौद्योगिकी संस्थानों लिए छात्रों को तैयार करने के लिए  संस्थान स्वाति बंसल. द्वारा स्थापित किया गया था। वर्तमान में बंसल  लर्निंग प्राइवेट लिमिटेड ने 15+ शाखाओं में शहरों कोटा सहित , दिल्ली, भुवनेश्वर, विशाखापत्तनम, विजयवाड़ा, कोयंबटूर, मंगलौर, मुंबई, कोल्हापुर, औरंगाबाद, सोलापुर, बोकारो, धनबाद, आदि.
2015 में, विपुल गर्ग ने एआईपीएमटी (ऑल इंडिया प्री-मेडिकल टेस्ट)  रैंक 1 हासिल की।. गर्ग नामांकित किया गया था में बंसल लर्निंग प्राइवेट लिमिटेड में DLP कार्यक्रम + टेस्ट सीरीज में।
स्वाति बंसल इलेक्ट्रिकल और इलेक्ट्रॉनिक्स इंजीनियरिंग के स्नातक है। उन्होने शुरू कर दिया बंसल प्राइवेट लिमिटेड चार छात्रों के साथ  2007 में.
बंसल सीखने शुरू कर दिया है के साथ कोचिंग के लिए आईआईटी. समय के साथ, वे शुरू से कोचिंग के लिए छात्रों को एआईईईई, एनआईटी, डीसीई/ एनएसआई टी, आदि., इंजीनियरिंग के लिए और एआईपीएमटी के लिए चिकित्सा. हर एक के बाद प्रवेश परीक्षा वे विश्लेषण कागज और इसे प्रकाशित छात्रों के लिए मिलान करने के लिए है।
बंसल का आयोजन करता बंसल भारत प्रतिभा खोज परीक्षा (BITSE) के लिए प्रतिवर्ष छात्रवृत्ति प्रदान करने के लिए मेधावी छात्रों के लिए। वे प्रदान करते हैं अप करने के लिए 100% छात्रवृत्ति के आधार पर इस परीक्षा.
वे कक्षा के पाठ्यक्रम के लिए इंजीनियरिंग और मेडिकल एंट्रेंस कोचिंग कक्षाओं के लिए 8, 9, 10, 11, 12, और 12वीं पास है। वे एक दूरी लर्निंग प्रोग्राम (डीएलपी), ऑनलाइन टेस्ट श्रृंखला के हैं, और एक ई-लर्निंग प्रोग्राम है।
बंसल क्लासेस
बंसल क्लासेस प्रा लिमिटेड वर्ष 1991 में स्थापित किया गया था। छात्रों को भारत के प्रीमियर इंजीनियरिंग कॉलेजों के लिए कोचिंग   द्वारा तैयार करने के लिए स्थापित किया गया था विनोद कुमार बंसल. यह वर्तमान में देश के विभिन्न भागों में 11 केंद्रों में  स्थापित हैं।
विनोद कुमार बंसल 1971 में  बनारस हिन्दू विश्वविद्यालय से स्नातक की उपाधि प्राप्त की मैकेनिकल इंजीनियरिंग में  . .
बंसल ट्यूटोरियल के साथ शुरू कर दिया कोचिंग के लिए आईआईटी, और समय के साथ वे शुरू से कोचिंग के लिए छात्रों को एआईईईई, एनआईटी, डीसीई/ एनएसआई टी आदि, इंजीनियरिंग के लिए और एआईपीएमटी के लिए चिकित्सा. हर एक के बाद प्रवेश परीक्षा वे विश्लेषण कागज और इसे प्रकाशित छात्रों के लिए मिलान करने के लिए हैं।
भारतीय प्रौद्योगिकी संस्थान
धार लौह स्तम्भ
धार लौह स्तम्भ भारत के मध्य प्रदेश राज्य के धार नगर में स्थित एक विध्वंसित लोहे का स्तम्भ है जिसके सारे टुकड़ों का भार मिलाकर ७३०० किलोग्राम है, यानि दिल्ली के लौह स्तम्भ से लगभग १,००० किलोग्राम अधिक। इसकी निर्माण-व्युत्पत्ति आधिकारिक रूप से ज्ञात नहीं लेकिन स्थानीय स्रोतों के अनुसार यह ११वीं शताब्दी ईसवी में परमार राजवंश के राजा भोज द्वारा खड़ा किया गया विजय स्तम्भ था।
आधुकनिक काल में इसके तीन अंश १५वीं शताब्दी में बनी लाट मस्जिद के पास स्थित हैं। स्थानीय हिन्दी उपभाषा में लाट का अर्थ "स्तम्भ" होता है और मस्जिद का नाम इसी स्तम्भ पर रखा गया है। स्तम्भ का एक चौथा अंश लापता है। मूल रूप से स्तम्भ ऊपर की ओर अधिक तंग था और नीचला भाग अधिक चौड़ा, जिससे यह ऊपरी अंश का भार उठाने में सक्षम था। सबसे निचले हिस्से का अनुप्रस्थ काट (क्रॉस सेक्शन) चतुर्भुजी था, मध्य अनुप्रस्थ चतुर्भुजी और अष्टभुजी, और सर्वोपरी अष्टभुजी लेकिन उसका सबसे ऊपरी भाग का अनुप्रस्थ छोटा और गोलाकार था। मिलाकर तीनों अंशों की कुल लम्बाई १३.२१ मीटर (४३ फ़ुट ४ इंच) है, जो यह संकेत देते हैं कि यह साबुत स्तम्भ दिल्ली के लौह स्तम्भ से दुगनी ऊँचाई का था। जब यह खड़ा किया गया, उस समय यह शायद विश्व का सबसे बड़ा कुट्टित वेल्डित लौह स्तम्भ रहा होगा।
एलिस प्लीसांस लिडेल
ऐलिस प्लेसेन्स हरग्रीव्स (जन्म ऐलिस प्लेसेन्स लिडल (), 4 मई 1852 – 16 नवम्बर 1934), लुइस कैरोल लिखित बच्चों के उत्कृष्ट साहित्य ऐलिस इन वंडरलैंड की प्रेरणा श्रोत थीं। इन्होंने क्रिकेट खिलाड़ी रेजीनॉल्ड हरग्रीव्स से शादी की जिनसे इन्हें तीन बेटे हुए।
आत्माराम पुरस्कार
आत्माराम पुरस्कार भारत का एक प्रतिष्ठित सम्मान है, जो प्रसिद्ध वैज्ञानिक आत्माराम की स्मृति में दिया जाता है। यह पुरस्कार केन्द्रीय हिन्दी संस्थान द्वारा प्रदान किये जाने वाले प्रमुख पुरस्कारों में से एक है। यह पुरस्कार वैज्ञानिक एवं तकनीकी साहित्य तथा उपकरण विकास के क्षेत्र में व्यक्ति के उल्लेखनीय योगदान के लिए प्रदान किया जाता है। आत्माराम पुरस्कार 'मानव संसाधन विकास मंत्रालय', भारत सरकार के केंद्रीय हिंदी संस्थान द्वारा प्रदान किया जाता है। इस पुरस्कार के अंतर्गत सम्मानित व्यक्ति को एक लाख रुपये की राशि उसके सम्मान स्वरूप प्रदान की जाती है। यह पुरस्कार प्रतिवर्ष दो लोगों को प्रदान किया जाता है।
कार्दाशेव मापनी
कार्दाशेव मापनी (Kardashev scale) किसी सभ्यता के प्रौद्योगिकीय विकास के स्तर को मापने की एक विधि है। इसमें सभ्यता द्वारा संचार के लिये उपयोग में ली जाने वाली ऊर्जा को आधार के रूप में लिया जाता है। इस आधार पर सभ्यताओं की तीन श्रेणीया बतायी गयी हैं- श्रेणी-१, श्रेणी-२ तथा श्रेणी-३। 1964 मे कार्दाशेव ने किसी परग्रही सभ्यता के तकनीकी विकास की क्षमता को मापने के लिये इस मापनी को प्रस्तावित किया।
रूसी खगोल विज्ञानी निकोलाइ कार्दाशेव के अनुसार सभ्यता के विकास के विभिन्न चरणो को ऊर्जा की खपत के अनुसार श्रेणीबद्ध लिया जा सकता है। इन चरणो के आधार पर परग्रही सभ्यताओं का वर्गीकरण किया जा सकता है।
वियोजन
रसायन विज्ञान एवं जैवरसायन में वियोजन (Dissociation) उस प्रक्रिया को कहते हैं जिसमें अणु (या आयनिक यौगिक, जैसे लवण आदि) टूटकर छोटे कणों (जैसे परमाणु, आयन या मूलक के रूप में) के रूप में बदल जाते हैं। यह क्रिया प्रायः उत्क्रमणीय होती है। उदाहरण के लिये जब अम्ल को जल में घोलते हैं तो हाइड्रोजन परमाणु एवं विद्युतऋणात्मक परमाणु के बीच स्थित सहसंयोजी बन्ध टूत जाता है जिससे प्रोटॉन (H+) एवं ऋणात्मक आयन बनता है।
वियोजन, पुनर्योजन (recombination) की उल्टी प्रक्रिया है।
हाइपरसॉनिक
एयरोडायनामिक्स में हाइपरसॉनिक गति वह गति है जो बहुत ज्यादा सुपरसॉनिक है। 1970 से इस शब्द को सामान्यतः 5 मैक या उससे अधिक गति के लिए प्रयोग किया जाता है।
सटीक मैक संख्या जिसपर विमान उड़ान भरता है वह अलग-अलग होती है क्योंकि प्रत्येक यान में मैक 5 की गति पर अनेक भौतिक और रासायनिक बदलाव होते हैं। हाइपरसॉनिक को अलग प्रकार से ऐसे भी परिभाषित किया जाता है जब रैमजेट शुद्ध थ्रस्ट पैदा नहीं करता।
रैमजेट
रैमजेट, को कभी-कभी उड़ता स्टोवपाइप या एथोडाइड (अंग्रेजी: athodyd , aero thermodynamic duct), भी कहा जाता है। यह एक प्रकार का एयरब्रीदिंग जेट इंजन है जो इंजन के आगे बढ़ने की गति को हवा दबाने के लिए प्रयोग करता है, बिना किसी एक्सियल कंप्रेसर के। रैमजेट शून्य वायुगति पर थ्रस्ट पैदा नहीं कर सकता। इसलिए एक रैमजेट से चलने वाले वायुयान को सहायता प्राप्त टेक-ऑफ की आवश्यकता पड़ती है, जैसे राकेट से, जिससे इसे उस गति तक पहुँचाया जा सके, जहाँ पर यह थ्रस्ट पैदा करना शुरू कर दे। रैमजेट सुपरसॉनिक गति (3 मैक) पर काफी अच्छी तरह से काम करता है। इस तरह के इंजन 6 मैक तक काम करते हैं। .
भाषा नियोजन
किसी क्षेत्र की एक या कई भाषाओं के कार्य, संरचना एवं अर्जन को योजनाबद्ध ढँग से प्रभावित करना भाषा नियोजन (Language planning) कहलाता है। प्राय यह कार्य सरकार द्वारा किया जाता है किन्तु अनेकों अ-सरकारी संस्थाएँ एवं व्यक्ति भी इसमें भाग लेते हैं।
प्रायः भाषा-नियोजन के अन्तर्गत निम्नलिखित कार्य आते हैं-
अर्जुन वाजपेयी
अर्जुन वाजपेयी एक भारतीय पर्वतारोही हैं। उन्होने 23 मई 2016 को विश्व की पांचवी सबसे ऊंची चोटी माउंट मकालू (8,463 मी.ऊंची) पर तिरंगा फहराने में सफलता प्राप्त की। इस चोटी पर चढ़ने वाले सबसे कम उम्र के पर्वतारोही हैं। इससे पहले वे विश्व की सबसे ऊंची चोटी माउंट एवरेस्ट, विश्व की चौथी सबसे ऊंची चोटी ल्होत्से व विश्व की आठवीं सबसे ऊंची चोटी मानसलु पर चढ़ चुके हैं। इसके साथ ही वे विश्व के पहले ऐसे पर्वतारोही बन गए हैं, जिन्होंने सबसे कम उम्र में 8,000 मीटर से ऊंची चार चोटियों पर चढ़ाई की है।
नागार्जुन - एक योद्धा
नागार्जुन - एक योद्धा भारतीय हिन्दी धारावाहिक है, जिसका प्रसारण लाइफ ओके पर 30 मई 2016 से शुरू हुआ। इस धारावाहिक के निर्माता यश पटनायक हैं। इसमें अंशुमन मल्होत्रा और पूजा बेनर्जी मुख्य किरदार में हैं।
शक्ति - अस्तित्व के एहसास की
शक्ति - अस्तित्व के एहसास की एक भारतीय हिन्दी धारावाहिक है, जिसका निर्माण और लेखन का कार्य रश्मी शर्मा ने किया है। यह शो 30 मई 2016 से कलर्स पर हर सोमवार से शुक्रवार रात 8:00 बजे से रात 8:30 बजे तक प्रसारित होता है। 2018 से यह शो अब शनिवार को भी रात 8:00 बजे से रात 8:30 बजे तक प्रसारित किया जाने लगा है।
ये कहानी दो बहनों, सौम्या और सुरभि की है। सौम्या से उसके पिता और दादी नफरत करते हैं, पर उसकी माँ निम्मी काफी प्यार करती है। इस कारण सुरभि को उसके पिता और दादी का सारा प्यार मिल जाता है। सौम्या एक शांत और चुपचाप रहने वाली लड़की है, वहीं सुरभि बहुत बात करती है और मजे में रहना पसंद करती है।
सौम्या और सुरभि बड़े हो जाते हैं। हरमन (विवियन डिसेना) का कुछ गुंडे पीछा करते रहते हैं, उसने बचने के लिए वो सौम्या के घर छुप जाता है। वहाँ वो सौम्या को पसंद करने लगता है। वहीं उसे पता चलता है कि इन गुंडों को सुरभि ने भेजा था, इस कारण वो उसका अपहरण करने का फैसला करता है, लेकिन गलती से सौम्या का अपहरण कर लेता है। उसके अगले ही दिन वो सौम्या को छोड़ देता है, लेकिन परिवार की इज्जत खराब न हो, इस कारण हरमन के पिता उसे सौम्या से शादी करने का आदेश देते हैं। सौम्या की माँ, निम्मी ये देख कर हैरान हो जाती है कि सौम्या की शादी हरमन होने वाली है, उसे ये डर लगा रहता है कि सौम्या का सच सामने आने के बाद हरमन उसे छोड़ कर चला जाएगा। कई लोगों के विरोध के बावजूद उन दोनों की शादी हो जाती है, और जल्द ही हरमन को सौम्या से प्यार हो जाता है। सौम्या को पता चलता है कि वो ट्रांसजेंडर है, और निम्मी के कहने पर वो ये बात हरमन से छुपा लेती है।
जोसेफ पुलित्जर
जोसेफ पुलित्जर (Joseph Pulitzer / ˈpʊlɪtsər' ; 10 अप्रैल, 1847 – 29 अक्टूबर, 1911) संयुक्त राज्य अमेरिका के समाचार-पत्र प्रकाशक थे।
अंगूरलता डेका
अंगूरलता डेका (असमिया : আঙুৰলতা ডেকা) (जन्म ३१ जनवरी १९८६, नलबाड़ी, असम) एक असमिया अभिनेत्री व राजनेता हैं, जिन्हें मई २०१६ में विधायक के रूप में चुना गया है।
अंगूरलता का जन्म असम के नलबाड़ी में हुआ था। राजनेता के रूप में अंगूरलता का सम्बन्ध भारतीय जनता पार्टी से है। वे असम के बटद्रोबा निर्वाचन क्षेत्र का प्रतिनिधित्व करती है। वे दिसंबर २०१५ में भाजपा में शामिल हुई थी। वे उन छह महिला उम्मीदवारों में से एक हैं जिन्हें भारतीय जनता पार्टी ने टिकट दिए थे, जिनमें से केवल दो ही चुनाव जीत सकी थी; और अंगूरलता उनमें से एक है।
भेड़, जोधपुर
भेड़ एक भारतीय राज्य राजस्थान के जोधपुर ज़िले का एक गांव है। जो ओसियां तहसील के अंतर्गत आता है। गांव का पिन कोड ३४२३०९(342309) है तथा टेलीफोन का कोड ०२९२७(02927) है। २०११(2011) की जनगणना के अनुसार गांव की जनसंख्या २५१६ है। बारनाऊ, सामराऊ, पीलवा, नाथड़ाऊ इत्यादि इनके निकटवृति गांव है। यहां की अधिकतर जनसंख्या खेती पर निर्भर करती है। भेड़ गांव में उप डाकघर तथा सरकारी विद्यालय तथा कई निजी विद्यालय भी है।
कुमारराम
कुमारराम कर्नाटक के इतिहास में एक प्रसिद्ध राजा थे जिनका नाम बड़े आदर के साथ लिया जाता है। वे कम्पलि राया के पुत्र थे।
वे एक आदर्श राजकुमार और गुणों की प्रतिमूर्ति थे। उनका देहान्त बहुत कम आयु में रणक्षेत्र में तुगलक की सेना से युद्ध करते हुए हुआ। इसके उपरान्त विजयनगर साम्राज्य की नींव पड़ी।
कामतापुर
कामतापुर (কামতাপুর) भारत के पश्चिम बंगाल के उत्तरी भाग के कुछ ज़िलों और उन से लगने वाले असम राज्य के कुछ ज़िलों पर विस्तृत भूभाग का पारम्परिक नाम है। इस क्षेत्र की एक विशेष सांस्कृतिक और ऐतिहासिक पहचान है और यहाँ पर "कामतापुर" नामक एक अलग राज्य बनाने की मांग है। स्थानीय लोगों की बहुसंख्या राजबोंग्शी (राजवंशी) तथा कोच भाषा बोलने वाले राजबोंग्शी समुदाय की सदस्य है। अलग राज्य के आन्दोलन का नेतृत्व कामतापुर पीपल्स पार्टी नामक राजनैतिक पार्टी कर रही है।
प्राचीन कामतापुर राज्य ब्रह्मपुत्र नदी की घाटी के पश्चिमी भाग मे स्थित था। कुछ इतिहासकार मानते हैं कि चिलपटा वन में नलराजर गढ़ इसकी सर्वप्रथम राजधानी थी। लम्बे काल के विकास व घटनाक्रम के बाद राजधानी बदलकर पहले मयनगुरी, फिर पृथु राजर गढ़, फिर सिंगीजनी और अंत में गोसानीमरी कर दी गई, जो ७वीं शताब्दी से एक महत्वपूर्ण नदी-बंदरगाह थी।
६५० ईसवी से १४९८ ई काल तक कामतापुर पूर्व भारत में एक स्वतंत्र हिन्दू राज्य था। कामता राज्य के नाम से यह राजा विश्व सिंह द्वारा स्थापित कोच राजवंश के उभरने से पहले यहाँ पर पनपता रहा। १४९८ में, जब कामतापुर पर निलाम्बर नामक नरेश का राज था, बंगाल सल्तनत के अलाउद्दीन हुसैन शाह ने यहाँ आक्रमण किया और राजधानी गोसानीमरी को ध्वस्त कर दिया। इसके बाद दोआर क्षेत्र में हिंगुलव में राजधानी रखने वाला कोच राज्य जन्मा।
बांग्लादेश की मंत्रिसभा
बांग्लादेश की मंत्रीमंडल अथवा बांग्लादेश की मंत्रिसभा(, सटीक उच्चारण:"बाङ्लादेशेर मोन्त्रीशाॅभा"), बांग्लादेश की उच्चतम् शासनिक एवं निर्णयात्मक निकाय हैं। इसे बांग्लादेशी लहजे में, मंत्रिसभा(মন্ত্রিসভা) या कैबिनेट कहते हैं। प्रधानमंत्री व मंत्री परिषद सम्मिलित रूप से देश को प्रशासित एवं सरकारी तंत्र को नियंत्रित करते हैं। प्रधानमंत्री, मंत्रीपरिषद के प्रमुख होते हैं जो सम्मिलित रूप से शासन का परिचालन व सरकार की नीति निर्धारित करती है। इसके अतिरिक्त, सरकार के मंत्री, राष्ट्रीय संसद के समक्ष निर्वाचित सरकार की नीतियों की प्रस्तुती एवं सदन में सरकार की योजना व नीतियों के बचाव के लिए भी जिम्मेदार होती है।
बांग्लादेश की लोकतांत्रिक, गणतांत्रिक व्यवस्था के अंतर्गत्, राष्ट्रपति, बांग्लादेश के राष्ट्राध्यक्ष हैं, जबकि सरकार, प्रधानमंत्री व उनके द्वारा नामांकित मंत्रियों के नियंत्रण में कार्य करती है। प्रधानमंत्री और अन्य मंत्री मिलकर बांग्लादेश की कैबिनेट का गठन करते हैं, जिन्हें प्रधानमंत्री द्वारा राष्ट्रीय संसद के सदस्यों में से नामांकित किया जाता है। राष्ट्रीय संसद बांग्लादेश की सर्वोच्च विधाई सदन है। इस 350-सदस्यीय एकसदनीय विधायिका के कुल आसनों में 300 आसन जनता द्वारा प्रत्यक्ष रूप से निर्वाचित सांसदों के लिए होते हैं एवं अवशिष्ट 50 आसन महिलाओं के लिए आरक्षित हैं। आरक्षित आसनो के नारी सदस्यगण, पूर्वकथित 300 निर्वाचित सांसदों के मतों द्वारा परोक्ष निर्वाचन पद्धति से निर्वाचित होते हैं। निर्वाचित होती संसद की कार्यअवधि 5 वर्ष है।
संसद के सदस्य प्रत्यक्ष निर्वाचन द्वारा आम चुनाव के बाद निर्वाचित होकर आते हैं। प्रत्येक चुनाव के बाद राष्ट्रीय संसद के समस्त आसनों में अधिकतम आसन ग्रहण करने वाली राजनैतिक दल अर्थात बहुमत ग्रहण करने वाली राजनैतिक दल के नेता को पारंपरिक तौर पर प्रधानमंत्री घोषित किया जाता है। तत्पश्चात, प्रधानमंत्री को कार्यकाल की शपथ बांग्लादेश के राष्ट्रपति द्वारा दिलाई जाती है। पद पर विराजमान होने के बाद, प्रधानमंत्री का यह दायित्व है कि वे अपनी सरकार का गठन करें।
सरकार के प्रमुख होने के नाते, मंत्रियों की नियुक्ति प्रधानमंत्री के विवेक पर निर्भर होती है। अर्थात, चुनाव पश्चात प्रधानमंत्री ही सरकार के गठन के लिए जिम्मेदार होते हैं। मंत्रीपरिषद नियुक्ति के नियमों के अनुसार, संपूर्ण मंत्रीमंडल के 90% सदस्यों का सांसद होना अनिवार्य है, जबकी अवशिष्ट 10% सदस्य गैर संसदीय बांग्लादेशी नागरिक हो सकते हैं, जिन्हें आमतौर पर विशेषज्ञ या "टेक्नोक्रेट" कहा जाता है। मंत्रियों को कार्यकाल की शपथ बांग्लादेश के राष्ट्रपति दिलाते हैं।
सरकार की कार्यकारिणी का सबसे महत्वपूर्ण हिस्सा हैं मंत्रालय। किसी मंत्री या राज्य मंत्री (स्वतंत्र प्रभार) की अध्यक्षता वाली एक मंत्रालय, संसद में संबंधित मंत्रालय/विभाग के काम के आयोजन के लिए जिम्मेदार है जब तक अन्यथा प्रधानमंत्री द्वारा निर्देशित की जाए। मंत्रालय के सचिव, उस मंत्रालय या विभाग के प्रशासनिक प्रमुख होते हैं, जबकी, अपर सचिव, संयुक्त सचिव, उप सचिव, वरिष्ठ सहायक सचिव और सहायक सचिव द्वारा उन्हें सहायता प्रदान की जाती है। कुछ मंत्रालयों को बहुविभागीय भी समझा जाता है।
मंत्रीमंडल में, प्रधानमंत्री के अतिरिक्त, कुछ 31 मंत्री, 17 राज्यमंत्री, और 2 उपमंत्री हैं। मंत्रियों की इन चार श्रेणियों को रुतबे के अनुसार, अवरोही क्रम में नीचे दिया गया है:
कोच भाषा
कोच एक तिब्बती-बर्मी भाषा-परिवार की ब्रह्मपुत्रीय शाखा की एक भाषा है जिसे भारत के उत्तरपूर्व, नेपाल और बांग्लादेश में रहने वाले कोच राजबोंग्शी लोग बोलते हैं। कोच बोलने वाले अक्सर राजबोंग्शी भाषा भी जानते हैं।
प्रगतिशील जनतान्त्रिक मोर्चा (उत्तराखण्ड)
प्रगतिशील जनतान्त्रिक मोर्चा (प्रजमो) भारत के उत्तराखण्ड राज्य में एक राजनीतिक मोर्चा है। इसकी स्थापना वर्ष 2014 में हुई थी जिसमें राज्य की दो प्रमुख क्षेत्रीय शक्तियाँ, बहुजन समाज पार्टी, उत्तराखण्ड क्रान्ति दल एवं निर्दलीय विधायक सम्मिलित हैं। वर्तमान में प्रजमो भारतीय राष्ट्रीय काँग्रेस के नेतृत्व वाले संयुक्त प्रगतिशील गठबंधन का अंग है।
प्रजमो की स्थापना 2014 में उत्तराखण्ड में काँग्रेस के नेतृत्व वाली सरकार में परिवर्तन से ठीक पहले हुई थी, जिस समय विजय बहुगुणा के स्थान पर हरीश रावत को राज्य का नया मुख्यमन्त्री बनाया गया था। उस समय उत्तराखण्ड विधानसभा में तीन सदस्यों वाली बहुजन समाज पार्टी, एक सदस्य वाले उत्तराखण्ड क्रान्ति दल (पी) एवं तीन निर्दलीय विधायकों द्वारा विधानसभा में, जहाँ किसी भी राजनीतिक दल को बहुमत प्राप्त न होने के चलते उत्पन्न हुयी अपनी अत्यंत महत्वपूर्ण स्थिति को सामूहिक रूप मज़बूत बनाने के उद्देश्य से एक मोर्चा बनाया गया। ऐसी स्थिति में काँग्रेस तथा भारतीय जनता पार्टी दोनों की ही सरकार गठन के लिये प्रजमो पर निर्भरता बनी रही। पूर्व में मोर्चे के गठन से पहले इसके सदस्यों का समर्थन स्वतन्त्र रूप से विजय बहुगुणा के नेतृत्व वाली काँग्रेस सरकार को प्राप्त था। मोर्चे के गठन के पश्चात भी इसके सदस्यों का समर्थन आपसी समझौते के बाद हरीश रावत के नेतृत्व वाली काँग्रेस को जारी रहा जिसके फलस्वरूप प्रजमो के सदस्यों को राज्य सरकार में 5 कैबिनेट मंत्रीपद हाथ लगे।
वर्तमान उत्तराखण्ड विधान सभा में प्रजमो के एकमात्र सदस्य धनौल्टी से निर्दलीय विधायक प्रीतम सिंह पँवार हैं।
जालोड़ा
जालोड़ा एक भारतीय राज्य राजस्थान के जोधपुर ज़िले का एक गांव है जो लोहावट तहसील के अंतर्गत आता है। गांव का पिन कोड ३४२३०१ । २०११ की जनगणना के अनुसार गांव की जनसंख्या ११८९ है। दयाकोर ,कुशलावा ,पीलवा। इत्यादि इनके निकटवृति गांव है। यहां की अधिकतर जनसंख्या खेती पर निर्भर करती है। इस गांव का नाम जाळो की अधिकता होने के कारण पड़ा। 'जालोड़ा में काफी जातिया रहती है जैसे पालीवाल,रावलोत,सिहड़ भाटी,डोडिया,रुपावत,मुस्लिम,सुथार,नाई,ढोली,कुम्हार,मेघवाल,भील,जोगी,बिश्नोई,जाट,देशांतरी,स्वामी,साद,आदि"जालोड़ा"' गांव में उप डाकघर तथा सरकारी विद्यालय तथा कई निजी विद्यालय भी है। यहाँ दो प्राचीन हनुमान मंदिर है जिनका निर्माण 500 से अधिक वर्ष पूर्व पालीवाल ब्राह्मणों द्वारा करवाया गया था। एक मन्दिर उगोणा वास में है तथा एक आथुणा वास में। मुख्य गांव को दो वास के नाम से जाना जाता है जिसमें एक उगोणा वास और दूसरा आथुणा वास। आथुणा वास में टीकाराम पालीवाल नगर है जिसका नामकरण राजस्थान के प्रथम निर्वाचित मुख्यमंत्री टीकाराम पालीवाल की जन्मस्थली होने के कारण पड़ा। उगोणा वास में देवनगर है जहां पालीवाल(ब्राह्मण) जाति रहती है। गांव के मुख्य चौराहे से पांच सड़के निकलती है जो दयाकोर, कोलू पाबूजी, मोखेरी, फलोदी, लोहावट को जोड़ती है।
राजबोंग्शी भाषा
राजवंशी या कामता या रंगपुरी पूर्वोत्तर भारत, उत्तर बांग्लादेश, और नेपाल के पूर्वी भागों में राजबोंग्शी समुदाय द्वारा बोली जाने वाली एक हिन्द-आर्य भाषा है। इसे बोलने वाले कई लोग कोच भाषा भी बोलते हैं तथा अक्सर बंगाली या असमिया भाषाओं को भी बोल-समझ सकते हैं।
इस भाषा के विभिन्न नाम हैं, जैसे राजवंशी, कामतापुरी, रंपुरी, गोवालपारीया, राजबोंग्शी, सृर्जापुरी, पोलिया और ताजपुरी।राजवंशी भाषा बांला और असमीया भाषा से मिलतती-जुलती भाषा है। राजवंशियों के भावैया गीत को 'बंगला गीत' भी कहा जाता है। भावैया गीत राजवंशियों की पहचान है।
इन्द्र बहादुर खरे
प्रोफेसर इन्द्र बहादुर खरे (16 दिसम्बर 1922–13 अप्रैल 1953) हिन्दी कवि थे। 'भोर के गीत' नामक उनकी कृति प्रसिद्ध है।
ज्ञानस्वरूप सानन्द
स्वामी ज्ञानस्वरूप सानन्द, मूल नाम गुरु दास अग्रवाल (जन्म 20 जुलाई 1932 - 11 अक्टूबर 2018), भारत के प्रसिद्ध पर्यावरणप्रेमी थे। सम्प्रति वे महात्मा गांधी चित्रकूट ग्रामोदय विश्वविद्यालय में पर्यावरण विज्ञान के मानद प्राध्यापक (ऑनरेरी प्रोफेसर) हैं। २००९ में भागीरथी नदी पर बांध निर्माण रुकवाने के लिये उन्होने अनशन आरम्भ किया था जो सफल रहा।
वे आई आई टी, कानपुर के सिविल इंजीनियरिंग और पर्यावरण विभाग में प्राध्यापक, केन्द्रीय प्रदूषण नियंत्रण बोर्ड में प्रथम सचिव और राष्ट्रीय नदी संरक्षण निदेशालय के सलाहकार भी रह चुके थे।
एयरब्रीदिंग जेट इंजन
एयरब्रीदिंग जेट इंजन, वायुश्वसन जेट इंजन (या डकटिड जेट इंजन), एक जेट इंजन है जिसे एक्सीअल या सेंट्रीफ्यूगल कंप्रेसर में खींची गयी व फैलाई गयी हवा के जेट से आगे बढ़ने की ताकत मिलती है। ये मुख्य रूप से गैस टरबाइन इंजन ही होते हैं। इसका दूसरा रूप नॉन ब्रीदिंग जेट इंजन हैं जैसे रॉकेट इंजन जिसमें दो या दो से अधिक कंपाउंड्स में अंदरुनी प्रतिक्रिया होने से जेट पैदा होता है।
किशोरी शरण लाल
किशोरी शरण लाल (1920–2002) भारतीय इतिहासकार थे। उन्होने कई इतिहास ग्रन्थों की रचना की जो मुख्यतः मध्यकालीन भारतीय इतिहास से सम्बन्धित हैं।
सत्यकेतु विद्यालंकार
सत्यकेतु विद्यालङ्कार (१९०३ - १६ मार्च १९८९) भारतीय इतिहासकार एवं लेखक थे।
सत्यकेतु विद्यालंकार गुरुकुल कांगड़ी के छात्र रहे जहाँ से उन्होने स्नातक किया। वे इतिहास के प्राध्यापक, उपकुलपति (१९७४), कुलाधिपति भी रहे। उन्होने सात खण्डों में आर्यसमाज का इतिहास लिखा है। १९३६ में इतिहास में डी लिट करने के उद्देश्य से वे जर्मनी के क्युनिक विश्वविद्यालय गये। उनके थीसिस का विषय था, "भारत में प्रचलित जातिवाद का मूल स्रोत" ।
वे उत्तर प्रदेश विधान परिषद के सदस्य भी रहे।
१६ मार्च १९८९ को कार दुर्घटना में उनका देहान्त हो गया।
सत्यकेतु विद्यालंकार ने ५० से अधिक पुस्तकों की रचना की, उनमें से कुछ नीचे दी गयीं हैं-
बांग्लादेश में कराधान
बांग्लादेश में कराधान, बांग्लादेश सरकार द्वारा, संविधान द्वारा सरकार को दिए गए अधिकार के हक से, आयत की जाती है। संविधान का अनुअनुच्छ 83 के अनुसार, कोई भी कर, संसदीय अधिनियम के गैर अंतर्गत नहीं लगाई जा सकती है। अतः बांग्लादेश में प्रत्येक करों की संसदीय स्वीकृति प्रति होना अनिवार्य है।
राष्ट्रीय राजस्व बोर्ड (NBR), बांग्लादेश में कराधान की केंद्रीय प्राधिकरण है। प्रशासनिक तौर पर यह वित्त मंत्रालय की आंतरिक संसाधन मंडल के अधीन है। वित्त मंत्रालय के 4 डिवीजन है: वित्त प्रभाग आंतरिक संसाधन प्रभाग, बैंकिंग डिवीजन और आर्थिक संबंधों प्रभाग। प्रत्येक प्रभाग सरकार के लिए एक सचिव की अध्यक्षता में कार्य करती है। आंतरिक संसाधन प्रभाग के सचिव, राजस्व बोर्ड के अध्यक्ष होते हैं। राजस्व बोर्ड, कर नीतियाँ तैयार करने और बांग्लादेश में कर-कानूनों की सतत पुनर्मूल्यांकन के लिए जिम्मेदार है।
विदेशी सरकारों के साथ बातचीत कर संधियों" और "आर्थिक मुद्दों पर अंतर-मंत्रालयी विचार-विमर्श में भाग लेने, राजकोषीय नीतियों को प्रभावित करने वाले" और "कर प्रशासन" भी NBR की जिम्मेदारी है। NBR की मुख्य जिम्मेदारी आयात शुल्क और करों, वैट और सरकार के लिए आय कर के संग्रह के माध्यम से घरेलू संसाधनों को जुटाने के लिए हैं। आयात और निर्यात के कार्गो के त्वरित निकासी के माध्यम से करों के संग्रह, अंतरराष्ट्रीय व्यापार की सुविधा के साथ कंधे से कंधा मिलाकर भी NBR के एक महत्वपूर्ण भूमिका के रूप में उभरा है। अन्य जिम्मेदारियों करों, शुल्कों और अन्य राजस्व से संबंधित फीस / शुल्क और तस्करी की रोकथाम से संबंधित मामलों के प्रशासन में शामिल हैं। IRD के समग्र नियंत्रण के तहत, NBR उत्पाद शुल्क, वैट, सीमा शुल्क और आयकर सेवाओं विभिन्न ग्रेड के 3434 अधिकारियों और 10195 समर्थन कर्मचारियों के पदों से मिलकर प्रशासन करता है।
बांग्लादेश में मुख्य करें, सीमा शुल्क, मूल्य वर्धित कर (वैट), पूरक शुल्क, व्यक्तिगत आयकर और कॉर्पोरेट आयकर रहे हैं। बांग्लादेश में वैट की मानक दर 15% है। इन करों को अधिकांशतः आयात, माल की आपूर्ति और सेवाओं के लेनदेन मूल्य पर लगाया जाता है। बांग्लादेशी कर नियमों के अनुसार, व्यक्तियों के लिए शीर्ष आयकर की दर 30% है। 2014/15 वित्तवर्ष (1 जुलाई, 2014-जून 30, 2015) के लिए शीर्ष कार्पोरेट कर दर 45% थी। बहरहाल, बांग्लादेश में पंजीकृत सार्वजनिक कारोबारी कंपनियों पर 27.5% की कम दरें आयत की जाती हैं। बैंकों, वित्तीय संस्थानों और बीमा कंपनियों पर 45% की दर से कराधारित की जाती है। अन्य सभी कंपनियों पर 37.5% की दर से कर लगाया जाता है। ये दरें 1 जुलाई 2011 से प्रभावी हैं।
बांग्लादेश के राष्ट्रपतिगण की सूची
बांग्लादेश के राष्ट्रपतियों की सूची
गोविन्ददास चक्रवर्ती
गोविन्ददास चक्रवर्त्ती बांग्ला के प्रसिद्ध कवि थे।
ये बोराकुली ग्राम निवासी भक्त और पदकर्ता थे। ये श्रीनिवास आचार्य के शिष्य थे। गोविंददास कविराज इनके समसामयिक एवं गुरुभाई थे। गोविंददास चक्रवर्त्ती की निश्चित जन्मतिथि अज्ञात है। इनका रचनाकाल गोविंददास कविराज के ही आसपास है। भक्ति रत्नाकर ग्रंथ में इनके बारे में कहा गया है कि ये श्रीनिवास आचार्य के अतिप्रिय शिष्य थे एवं गीतल-वाद्य-विद्या में निपुण भक्तिमूर्ति थे। वैष्णवदास एवं उद्धवदास ने अपने एक एक पद में इनका उल्लेख किया है। इनके कुछ ही पद प्राप्त हैं।
गोविन्ददास आचार्य
गोविन्ददास आचार्य बांग्ला के प्रसिद्ध कवि थे। वे श्री चैतन्य के शिष्य और समसामयिक थे तथा सन् 1533 ई. के लगभग उपस्थित थे। "वैष्णव" "वंदना" एवं "गैर-गणोद्देश-दीपिका" दोनों ग्रंथों में इनका उल्लेख है। "वैष्णव वंदना" के उल्लेखों से ज्ञात होता है कि इन्होंने राधा-कृष्ण-लीला संबंधी रचनाएँ "विचित्र घामाली" की थीं।
ज्वालाकाच
ज्वालाकाच या ऑब्सिडियन (Obsidian), एक प्राकृतिक रूप से पाया जाने वाला ज्वालामुखीय काच है। यह रायोलाइट (Rhyolite) नामक ज्वालामुखी-शिला का अत्यन्त काचीय रूप है। अत: रासायनिक एवं खनिज संरचना में ज्वालाकाच रायोलाइट अथवा ग्रेनाइट के समतुल्य है, परन्तु भौतिक सरंचना एवं बाह्य रूप में दोनों में पर्याप्त भिन्नता है। ज्वालाकाच वस्तुत: 'प्राकृतिक काच' का दूसरा नाम है। नवीन परिभाषा के अनुसार ज्वालाकाच उस स्थूल, अपेक्षाकृत सघन परंतु प्राय: झावाँ की भाँति दिखनेवाले, गहरे भूरे या काले, साँवले, पीले या चितकबरे काच को कहते हैं, जो तोड़ने पर सूक्ष्म शंखाभ विभंग (conchoidal fracture) प्रदर्शित करता है। इस शिला का यह विशेष गुण है।
प्राचीन काल में ज्वालाकाच का प्रयोग होता था और वर्तमान समय में भी अपने भौतिक गुणों एवं रासायनिक संरचना के कारण इसका प्रयोग हो रहा है। अभी हाल तक अमरीका की रेडइंडियन जाति अपने बाणों और भालों की नोक इसी शिला के तेज टुकड़ों से बनाती थी। प्लिनी के अनुसार ऑब्सिडियनस नामक व्यक्ति ने ईथियोपिया देश मे सर्वप्रथम इस शिला की खोज की। अतएव इसका नाम ऑब्सिडियन पड़ा।
जॉनहिल (१७४६ ईo) के अनुसार एंटियंट जाति इस शिला पर पालिश चढ़ाकर दर्पण के रूप में इसका उपयोग करती थी। इनकी भाषा में ऑब्सिडियन का जो नाम था वह कालांतर में लैटिन भाषा में क्रमश: ऑपसियनस, ऑपसिडियनस तथा ऑवसिडियनस (obsiodianus) लिखा जाने लगा। शब्द की व्युत्पत्ति प्राय: पूर्णतया विस्मृत हो चुकी है, एवं भ्रमवश यह मान लिया गया है कि ऑब्सिडियन नाम उसके आविष्कर्ता ऑब्सिडियनस के नाम पर पड़ा।
साधारणतया रायोलाइट के काचीय रूप को ही ऑब्सिडियन कहते हैं, परंतु ट्रेकाइट (trachyte) अथवा डेसाइट नामक ज्वाला-मुखी अम्लशैल (volcanic acid-rocks) भी अत्यंत तीव्र गति से शीतल होकर प्राकृतिक काच को जन्म देते हैं। पर ऐसे शैलों को ट्रेफाइट या डेसाइट ऑब्सिडियन कहते हैं।
सूक्ष्मदर्शक यंत्र से देखने पर ज्ञात होता है कि ऑब्सिडियन शैल का अधिकांश भाग काँच से निर्मित है। इसके अंतरावेश में अणुमणिभस्फट (microlite) देखे जा सकते हैं। इन मणिभों के विशेष विन्यास से स्पष्ट आभास मिलेगा कि कभी शैलमूल या मैग्मा (magma) में प्रवाहशीलता थी। शिला का गहरा रंग इन्हीं सूक्ष्म स्फटों के बाहुल्य का प्रतिफल है। कभी कभी ऑब्सिडियन धब्बेदार या धारीदार भी होता है। 'स्फेरूलाइट' तो इस शैल का सामान्य लक्षण है। ज्वालाकांच का आपेक्षिक घनत्व २.३० से २.५८ तक होता है।
ऑब्सिडियन सदृश्य काचीय शिलाओं की उत्पत्ति ऐसे शैलमूलों के दृढ़ीभवन के फलस्वरूप होती है जिनकी संरचना स्फटिक (quartz) एवं क्षारीय फैलस्पार (alkali felspar) के 'यूटेकटिक मिश्रणों के निकट हो। ('यूटेकटिक मिश्रण' दो खनिजों के अविरल समानुपात की वह स्थिति है, जब ताप की एक निश्चित अवस्था में दोनों घटकों का एक साथ क्रिस्टल बनने लगे। यूटेकटिक बिन्दुओं के निकट इस प्रकार के शैलमूल पर्याप्त श्यान (viscous) हो उठते हैं। फलस्वरूप या तो मणिभीकरण पूर्णत: अवरुद्ध हो जाता है, या अतिशय बाधापूर्ण अवस्था में संपन्न होता है। तीव्रगति से शीतल होने के कारण ऐसे शैलों का उद्भव होता है जो प्राय: पूर्णत: काचीय होते हैं। ऑब्सिडियन क्लिफ, यलोस्टोन पार्क, संयुक्त राज्य अमरीका, में ७५ इंच से १०० इंच मोटे लावास्तरोें के रूप में ऑब्सिडियन मिलता है। भारत में गिरनार, एवं पावागढ़ के लावास्तरों से ऑब्सिडियन की प्राप्ति प्रचुर मात्रा में होती है।
राधामोहन गोकुल
राधामोहन गोकुल हिन्दी साहित्यकार थे। इनका जन्म 1865 में उत्तर प्रदेश के गोपालगंज नामक स्थान में हुआ था। 3 सितम्बर 1935 को पेचिश के कारण उनकी मौत हो गई। उनकी स्मृति को सहेजे रखने के लिए अखिल भारतीय हिंदी साहित्य सम्मेलन, प्रयाग ने स्वतंत्रता-संग्राम और समाज-सुधार पर उत्कृष्ठ पुस्तक लिखने वाले लेखकों को "राधामोहन गोकुलजी पुरस्कार" देने की घोषणा की।
खुला हाथ स्मारक
खुला हाथ स्मारक या ऑपन हैंड मॉन्यूमेंट (, ) एक भारतीय शहर और संघ राज्यक्षेत्र चंडीगढ़ में स्थित एक स्मारक है। यह लि कोर्बूजिए के द्वारा डिजाइन किया गया स्मारक है जिसका प्रतीकात्मक अर्थ है "एक खुला हाथ देने के लिये और लेने के लिये; शांति, समृद्धि और मानवता की एकता"। लि कोर्बूजिए के कई ऑपन हैंड स्मारकों में सबसे बड़ा यह स्थापत्य ऊँचाई वाला हैं जिसके धातु से निर्मित हिस्से की ऊँचाई है और यह हवा में चक्कर लगाने के लिये डिजाइन किया गया था। या चिह्न कोर्बूजिए के डिजाइनों की थीम का एक प्रमुख हिस्सा रहा है जो उनके लिये शान्ति और पुनर्स्थापन का प्रतीक था। कोर्बूजिए के अनुसार यह 'दूसरी मशीन क्रांति' का भी प्रतीक था।
ऑपन हैंड मॉन्यूमेंट चंडीगढ़ के राजधानी कॉम्प्लेक्स, जो सेक्टर १ में है, में मौजूद है और इसके पीछे हिमालय के शिवालिक श्रेणी की दृश्यावली दिखलाई पड़ती है। चंडीगढ़ शहर खुद आवागम के साधनों द्वारा कई मुख्य उत्तर भारतीय शहरों से जुड़ा हुआ है।
अब्दुल हामिद (बांग्लादेशी राजनीतिज्ञ)
अब्दुल हमीद() (जन्म:1 जनवरी 1944) एक बांग्लादेशी राजनेता हैं। वे अवामी लीग से संबंधित हैं। हामिद, किशोरगंज जिले के मीठामोनी में पैदा हुए थे। वह पेशे से वकील है।
उन्होंने अपने राजनीतिक जीवन शुरू किया था जब वह किशोरगंज में एक छात्र था। वे गुरुदयाल गवर्नमेंट कॉलेज के उपाध्यक्ष थे। बाद में वे किशोरगंज जज कोर्ट में एक वकील बन गये। वह किशोरगंज बार एसोसिएशन में कई बार अध्यक्ष रह चुके हैं। 1970 से 2009 तक, वह एक सांसद के रूप में 7 बार बांग्लादेशी संसद में निर्वाचित हो चुके है।
25 जनवरी 2009 को, वह बांग्लादेश की राष्ट्रीय संसद के अध्यक्ष बने। वर्तमान में वह बांग्लादेश के 20 वें बांग्लादेश के राष्ट्रपति हैं।
अब्दुल हमीद का जन्म 1 जनवरी, 1944 को तत्कालीन ब्रिटिश भारत के बंगाल प्रांत में हुआ था। 20वां सदी के मध्य में ब्रिटिश भारत के विभाजन हुआ, और ईस्ट बंगाल, पाकिस्तान का हिस्सा बन गया, और पिर विभिन्न राजनीतिक और सांस्कृताक कारणों एवं पश्चिमी पाकिस्तानी स्थापिना की साम्राज्यवदी गतिविधियों के कारण 1960 और 1970 के शुरुआती दिनों में बांग्लादेश में स्वतंत्रता संग्राम शुरू हो उठी। अभी भी एक छात्र, हामिद, ने पाकिस्तान से बांग्लादेश की आजादी के लिए संघर्ष में भाग लिया था एवं इस दौरान उन्हों गिरफ्तार भी किया गया था और जेल में डाल दिया गया था।. 1971 में बांग्लादेश की स्वतंत्रता प्राप्त करने के बाद, अब्दुल हामिद बांग्लादेश की संसद में सात बार चुने गए। 20वीं सदी के अंत में, वह अवामी लीग के महत्वपूर्ण नेताओं में से एक बन गए। जुलाई से अक्टूबर 2001 में वे पहली बार जब देश की संसद की अध्यक्षता करने के लिए चुने गए, एवं दूसरी बार, वह संसद के अध्यक्ष जनवरी 25, 2009 को बनाए गए। मध्य-मार्च 2013 को, ततकालीन राष्ट्रपति जिल्लुर रहमान को बीमारी की वजह से सिंगापुर में इलाज के लिए भेजा गया था, उस अवसर पर अब्दुल हमीद को कार्यवहक उनका बनाया गया।
जिल्लुर रहमान की मार्च 20, 2013, को मृत्यु हो गई; और अब्दुल हमीद, देश के संविधान के अनुसार, संसद के अध्यक्ष होने के नाते, बांग्लादेश के कार्यवाहक राष्ट्रपति बन गए। तत्पश्चात, अप्रैल 22, 2013 को उन्हें पुनः, बांग्लादेश का राष्ट्रपति चुना गये (इस बार राष्ट्रपतिज्ञ निर्वाचन प्रकृया द्वारा)।.
शाह अब्दुल हामिद
शाह अब्दुल हामिद, एक बांग्लादेशी राजनेता थे। वे बांग्लादेश अवामी लीग से संबंधित थे। उनका जन्म 1900 को रंगपपुर जिता के गोबिन्दगंज के खाल्सी गाँव में हुआ था। उनके पिता व माता का नाम, क्रमशः हाजी अब्दुल गफूर शाह और रहीमा खातून था। वे अप्रैल 10, 1972 से मई 1, 1972 तक बांग्लादेशी संसद के अध्यक्ष रहे थे।
अब्दुल मालिक वकील
अब्दुल मालिक वकील(बांग्ला: আব্দুল মালেক উকিলह "आब्दुल् मालेक ऊकीलाॅह") (1 अक्टूबर 1924 – 17 अक्टूबर 1987), एक बांग्लादेशी राजनेता थे। वे बांग्लादेश अवामी लीग से संबंधित थे। वे बांग्लादेश आवामी लीग के पूर्व अध्यक्ष, बांग्लादेशी संसद के अध्यक्ष, गृह मंत्री, स्व्स्थ्य मंत्री, एवं लंबे समय तक बांग्लादेशी संसद के सदस्य भी थे। वे पेशे से,बांग्लेदेश की सरूवोच्च न्यायालय के एक वकील थे। साथ ही, वे बांग्लादेशी संविधान के निर्माताओं मेंसे एक थे, एवं इस्ट बेंगाॅल मुस्लिम स्टृडेंट्स् लीग के संस्थापक भी थे।
शम्सुल हुडा चौधरी
शम्सुलहुडा चौधरी(बांग्ला: শামসুল হুদা চেীধুরী "आब्दुल् मालेक ऊकीलाॅह") (1 मई 1920 - 15 फर्वरी 2000), एक बांग्लादेशी राजनेता थे। वे जातीय पार्टी से संबंधित थे। वे एक निमचीन राजनीतिज्ञ एवं पत्रकार थे, और दो दफ़ा सांसद भी चुने गए थे। उनका जन्म 1मई 1920 को बंगाल के बीरभूम जिला(वर्तमान पश्चिम बंगाल में) में हुआ था। उन्हों ने अपनी स्तानक की पढ़ाई, कलकत्ता के प्रेसिडेंसी काॅलेज से 1941 में की। एवं अलिगढ़ मुस्लिम विश्वविद्यालय से एल एल बी व एम ए की पढ़ाई की। 1943-4 में वे ए एम यू की छात्र संघ के उपाध्यक्ष चुने गए थे, और अखिल बंगाल मुस्लिम स्टूडेंट्स लीग के अध्यक्ष थे। वे दो बार, अप्रैल 1988 और अप्रैल 1991 में, बांग्लादेशी संसद के अध्यक्ष भी चुने गए थे।
शेख रज्जाक अली
शेख रज्जाक अली (28 अगस्त 1928 – 7 जून 2015)एक बांग्लादेशी राजनेता, उप कानून मंत्री और बांग्लादेशी संसद के उपाध्यक्ष व दो बार के अध्यक्ष थे। 7 जून 2015 को उनका निधन हो गया।
उनका जन्म, 1928 में खुलना जिला के पाईकगाछा के हितमपुर गाँव में हुआ था। और उन्होंने ढाका विश्वविद्यालय से 1952 मे अर्थशास्त्र में एॅमए की डिगरी प्राप्त की और बाद में उसी विश्वविद्यालय से बंगाली साहित्य में एॅमए भी किया, और फिर वहीं से एॅलएॅलबी भी 1954 में किया।
उन्होंने बांग्लादेशी स्वतंत्रता संग्राम में रकृय भागीदारी दीथी। और 1952 के भाषा आंदोलन, 1969 के जन आंदोलन और 1971 की बांग्लादेश मुक्ति युद्ध में जम कर हिस्सा लिया था। साथ ही 1982-90 के एकतंत्र के खिलाफ आंदोलन मेंभी वे सक्रिय थे।
पम्बन प्रकाशस्तम्भ
पम्बन प्रकाशस्तम्भ भारत के तमिल नाडु राज्य के रामेश्वरम द्वीप पर स्थित दो प्रकाशस्तम्भों में से एक है। सरकारी स्रोतों में यह "पम्बन चैनल पश्चिमोत्तरी बिन्दु प्रकाशस्तम्भ" भी कहलाता है।
मिर्जा गुलाम हाफिज
मिर्जा गुलाम हाफिज (1920 – दिसंबर 20, 2000) एक बांग्लादेशी राजनेत, राजनीतिज्ञ एवं समाजसेवी थे। उन्होंने बांग्लादेश की स्वतंत्रता संग्राम में सक्रिय रूप से हिस्सा लिया था, भाषा आंदोलन व मुक्ति युद्ध में वे सक्रिय थे। वे कई बार बांग्लादेशी संसद में निर्वाचित हुए थे, और अप्रैल 2, 1979 से मार्च 23, 1982 के बीच, वे बांग्लादेशी संसद के अध्यक्ष भी चुने गए थे।
हुमायूँ राशिद चौधरी
हुमायूं राशिद चौधरी (11 नवंबर 1928 – 10 जुलाई 2001) एक बांग्लादेशी राजनेत, राजनीतिज्ञ एवं समाजसेवी थे। उन्होंने बांग्लादेश की स्वतंत्रता संग्राम में सक्रिय रूप से हिस्सा लिया था, भाषा आंदोलन व मुक्ति युद्ध में वे सक्रिय थे। वे कई बार बांग्लादेशी संसद में निर्वाचित हुए थे, और जुलाई 14, 1996 से जुलाई 10, 2001, के बीच वे बांग्लादेशी संसद के अध्यक्ष भी चुने गए थे। साथ ही उन्हें 1986 में संयुक्त राष्ट्र महासभा के 41वें सत्र का अध्यक्ष भी चुना गया था।
आमोदरा, बायड
आमोदरा पश्चिम भारत में स्थित एक गाँव है। यह गुजरात के अरवल्ली ज़िले की तहसील बायड में है। इस गाँव की जनसंख्या 12000 के आसपास है। यहाँ गोपनाथ महादेव नामक भगवान शिव का मन्दिर हैं और इस के पास एक तालाब भी है। यहाँ पे जन्माष्टमी और शिवरात्रि पे छोटा सा मेला होता है। यहाँ की मिट्टी काली हैं और यहाँ पर कपास की खेती बहुत होती है। यहाँ पे मकाइ, बाजरे आदि की खेती भी होती है।
दादा कामरेड
दादा कॉमरेड यशपाल द्वारा लिखित पहला उपन्यास है।
दीव किला
दीव किला, जिसे स्थानीय रूप से पुर्तगाली किला भी कहा जाता है, भारत के पश्चिमी सागरतट पर दमन और दीव केन्द्र शासित प्रदेश के दीव क्षेत्र में है। दीव शहर किले के पश्चिमी छोर पर स्थित है। यह किला यहाँ पर पुर्तगाली उपनिवेशी काल के दौरान बनाया गया था। इसका निर्माण सन् १५३५ में आरम्भ हुआ जब उस समय के गुजरात के सुल्तान बहादुर शाह ने मुग़ल साम्राज्य के बादशाह हुमायूँ द्वारा इस क्षेत्र को अपने अधीन कर लेने के प्रयासों से बचने के लिये पुर्तगालियों के साथ रक्षा-सन्धि कर ली। सन् १५४६ तक इस किले को अधिक मज़बूत करने का काम लगातार चलता रहा।
१५३७ से किले और दीव शहर पर पुर्तगाली नियंत्रण आरम्भ हो गया और यह ४२४ वर्षों तक रहा, जो विश्व में किसी भी स्थान के लिये सबसे लम्बा उपनिवेशी राजकाल था। दिसम्बर १९६१ में भारत सरकार ने "ऑपरेशन विजय" नामक सैन्य कार्यवाई में यहाँ पुर्तगाली राज अन्त कर के इस क्षेत्र का फिर से भारत में विलय कर लिया और उस समय की गोवा, दमन और दीव केन्द्र शासित प्रदेश का भाग बनाया। गोवा को राज्य का दर्जा मिलने के बाद दमन और दीव केन्द्र शासित प्रदेश के रूप में संगठित करे गये।
काशी का अस्सी
'काशी का अस्सी' काशी नाथ सिंह. द्वारा लिखित 2004 का एक  हिंदी उपन्यास है। इस पर मोहल्ला अस्सी नाम की एक फिल्म  बनाई गई थी। वास्तविक लोगों और वास्तविक बातचीत को इस उपन्यास में जोड़ा गया है। कहानी राम जन्मभूमि आंदोलन और मंडल आयोग के कार्यान्वयन घटनाओं सहित 1990 और 1998 की घटनाएँ के गिर्द बुनी गयी है। यह एक व्यंग्यात्मक कृति है जो कि तत्कालीन प्रशासन पर सीधे-सीधे तंज कसती है।
लतीफुर रहमान
लतीफ उर रहमान, (बांग्ला: লতিফুর রহমান; जन्म 1 मार्च 1936) बांग्लादेश के पूर्व मुख्य न्यायाधीश एवं मुख्य सलाहकार थे। उनका जन्म जेस्सोर में, मार्च 1936 को हुआ था। वर्ष 1986 में उन्हें अस्थाई रूप से उच्च न्यायालय विभाग में, बतौर न्यायाधीश नियुक्त किया गया था, और 1981 में वह उसी विभाग में स्थाई न्यायाधीश के रूप में नियुक्त हुए। 15 जनवरी 1991 में वह बांग्लादेश की सर्वोच्च न्यायालय के अपीलीय विभाग में भतार न्यायाधीश नियुक्त किए गए, तथा 1 जनवरी सन 2000 में वह बांग्लादेश के मुख्य न्यायाधीश के पद पर विराजमान हुए। 28 फरवरी को उन्होंने सेवानिवृत्ति ली। तत्पश्चात् सन 2000 की सामायिक सरकार में उन्हें मुख्य सलाहकार बनाया गया, जिसने अष्टम संसदीय चुनाव की देखरेख की थी। वे इस पद पर 15 जुलाई 2000 से 1 अक्टूबर 2001 तक रहे।
फ़ख़रुद्दीन अहमद
फकरुद्दीन अहमद, (बांग्ला:ফাকরুদ্দীন আহমেদ, जन्म 1 मई 1940) एक बांग्लादेशी अर्थशास्त्री, नौकरशाह और बांग्लादेश बैंक (बांग्लादेश का केंद्रीय बैंक) के गवर्नर थे।
12 जनवरी 2007 को उन्हें, राजनीतिक संकट के बीच, निष्पक्ष अंतरिम सरकार का मुख्य सलाहकार नियुक्त किया गया था। वे इस पद पर तकरीबन 2 वर्ष तक विराजमान रहे, जोकि साधारण कार्यकाल से कहीं अधिक है। तत्पश्चात 29 दिसंबर 2008 को साधारण चुनाव घोषित किए गए और अवामी लीग सत्ता पर काबिज हुई।
सन 2007 का आम चुनाव विवाद का पात्र बन गए जब अवामी लीग और उसके घटक दलों ने राष्ट्रपति इयाज़ुद्दीन अहमद की सरपरस्ती वाली सामयिक सरकार, जो चुनावों के समय सरकारी कार्य के देखरेख की जिम्मेदार थी, पर खालिदा ज़िया के पक्ष में पक्षपात के आरोप तले, सरकार के विरोध में प्रदर्शन करना शुरू कर दिया। अवामी लीग की अध्यक्षा शेख हसीना क्यों यह मांग थी कि सामायिक सरकार के प्रमुख राष्ट्रपति इयाज़ुद्दीन अहमद अपने पद का त्याग करें। तत्पश्चात 3 जनवरी 2007 को उन्होंने यह घोषणा की कि अवामी लीग और उसके गठबंधन दल चुनावों का बहिष्कार करेंगे।
उसी महीने, सेना प्रमुख जनरल मोईनुद्दीन अहमद के नेतृत्व में, सेना ने हस्तक्षेप किया और राष्ट्रपति इयाज़ुद्दीन को मुख्य सलाहकार के अपने पद से त्यागपत्र देने के लिए कहा, एवं उन्हें आपातकाल की घोषणा भी करने के लिए कहा गया। डॉ फखरुद्दीन अहमद की मुख्य सलाहकारी में एक नई सेना-नियंत्रित सामयिक सरकार गठित की गई और पूर्व निर्धारित चुनावों को टाल दिया गया।
12 जनवरी 2007 को इयाज़ुद्दीन अहमद ने फकरुद्दीन अहमद को अंतरिम सरकार के मुख्य सलाहकार के रूप में शपथ दिलाई। फकरुद्दीन अहमद की सरकार का सबसे महत्वपूर्ण उपलब्धि रही उनकी स्थापित तंत्र के विरुद्ध भ्रष्टाचार विरोधी अभियान। उनके इस अभियान की जाँच तले करीब 160 वरिष्ठ राजनीतिज्ञों समेत अनेक सरकारी नौकर और सुरक्षा अधिकारियों को आर्थिक अपराधों के आरोप में गिरफ्तार किया गया था।
इसके अलावा, इस जांच के जाल में दो प्रमुख राजनीतिक दलों के कई पूर्व मंत्रीगण, जिनमें, पूर्व सलाहकार फज्लुल हक़, पूर्व प्रधानमंत्री, खालिदा जिया और शेख हसीना भी शामिल थे, भी फसे थे।
कौशल्या बैसंत्री
कौशल्या बैसन्त्री (जन्म - ८ सितंबर १९२७ , निधन २४ जून २०११) एक दलित लेखिका थीं। महाराष्ट्र में जन्मीं बैसंत्री अम्बेडकर की समकालीन छात्र नेता और सामजिक कार्यकर्त्री थीं।२४ जून २०११ को इनका निधन हो गया।
माता-पिता नागपुर एम्प्रेस मिल में मजदूरी करते थे। उनकी माँ धागा बनाने का और पिता मशीन में तेल डालने का काम करते थे। इनके माता-पिता की १३ संतानें - १० लड़कियाँ ओर तीन लड़के थे ,जिन में कुल ५ लड़कियाँ व एक लड़का जीवित रहे।
बैसंत्री की आत्मकथा "दोहरा अभिशाप" एक चर्चित पुस्तक है। यह कृति कौशल्या बैसंत्री द्वारा ही लिखित पहली व आख़िरी लेख मानी जाती है।
ताजुद्दीन अहमद
ताजुद्दीन अहमद, (बांग्ला: তাজউদ্দীন আহমদ) (जुलाई २३,१९२५ – नवंबर ३,१९७५) एक बांग्लादेशी राजनयिक और स्वतंत्रता सेनानी थे। उन्होंने बांग्लादेश के प्रथम प्रधानमंत्री के रूप में युद्धकालीन अंतरिम सरकार का मुक्ति युद्ध में निर्णायक नेतृत्व किया था। उन्हें बांग्लादेश के जन्म एवं स्वतंत्रता के सबसे प्रभावशाली, निर्णायक एवं सूत्रधारी शख़्सियतों में गिना जाता है। १९७१ के अंतरिम सरकार के उनके नेतृत्व नें बांग्लादेशी राष्ट्रवादियों के विभिन्न राजनीतिक, सामरिक, जातिगत एवं सांस्कृतिक खेमों को एकजुट कर दिया था।
अहमद, शेख मुजीबुर्रहमान के बेहद करीबी विश्वासपात्रों में शुमार थे, तथा षाटवीं और सत्तरवीं दशक में वे अवामी लीग के महासचिव हुआ करते थे। उन्होंने १९७० के पाकिस्तानी साधारण चुनावों में अवामी लीग के चुनावी अभियानों के अयोजन व साझेदारी में अहम भूमिका निभाई थी, जिसमें लीग नें ऐतिहासिक संसदीय बहुमत प्राप्त किया था।
बांग्लादेश की स्वतंत्रता के बाद, उन्हें योजना व वित्त का प्रभार दिया गया था, साथ ही वे बांग्लादेशी संविधान के प्रलेखन समिति में भी शामिल थे। स्वतंत्रता पश्चात हुई आंतरिक जद्दोजहद और राजनीतिक मतभेदों के बीच शेख मुजीबुर्रहमान से उनके संबंध बिगड़ना शुरू हो उठे। वे शेख मुजीब के तानाशाही रवईये के विरोधी थे, और १९७५ में शेख मुजीब ने विपक्ष को बर्खास्त कर बाकसाल नामक एकदलीय शासत स्थापित किया, तब अहमद उनके विचारों से पूर्णतः विरुद्ध थे। १५ अगस्त १९७५ को शेख मुजीब की हत्या कर, सैन्य तख्तापलट किया गया। २२ अगस्त को ताजुद्दीन को, अन्य अनेक राजनीतिज्ञों के साथ, जेल में बंद कर दिया गया, और ३ नवंबर 1975 की, जेल हत्या दिवस के नाम से कुख्यात, रात को उन्हें और उनके तीन साथियों समेत सेना द्वारा, बिना-मुकदमा, जेल में ही मार दिया गया।